उगले विष ।
 पिबे बसात ।
 एहने प्रकृतिक चित्र सब स्थापित करैत एहि हाइकु संग्रह 'वसुन्धरा'पुस्तक मे १०० हाइकु संग्रहीत अछि । सब हाइकु उपरिजुपरि अछि । कोन नीक कोन अधलाह नहि कहल जा सकैत अछि । अतः संक्षेप मे ई कहल जा सकैत अछि जे कवि विनीतजी अपन सब हाइकु मे प्रकृति प्रेम, हर्ष-विषाद, आशा-निराशा आदि सब के समुचित समन्वय कएने छथि । तैँ 'वसुन्धरा'क रुप मे ई हाइकु संग्रह मननीय, पठनीय आ संग्रहणीय पुस्तक अछि । आशा अछि पाठक लोकनि एहि संग्रह के समादृत करथिन्ह जाहि सँ विनीतजीक साहित्यिक प्रतिभा आ साधना मे उत्तरोत्तर वृद्धि हेतन्हि । हुनका हार्दिक बधाई । 